
     Općinski sud u Sisku
Sisak, Trg Ljudevita Posavskog 5

U   I M E  R E P U B L I K E   H R V A T S K E 

P R E S U D A   Z B O G   O G L U HE 

Općinski sud u Sisku, OIB: 74610670107 po sutkinji toga suda Nataši Ljuba-Čobanov u parničnom predmetu mlt. tužiteljice A. S., OIB: … koju zastupa majka A.V., OIB: … obje iz K., .. 10 protiv tuženika A. S., OIB: … iz N., …. 18 sa boravištem u R., Z. 5, radi  povećanja uzdržavanja, bez održavanja ročišta, 9. srpnja 2026. 

p r e s u d i o   j e


I./	Nalaže se tuženiku A. S., OIB: …. da za uzdržavanje mlt. A. S., OIB: … umjesto iznosa uzdržavanja koje je određeno rješenjem Općinskog suda u Kutini pod poslovnom oznakom R1 Ob-78/2019-2 od 9. siječnja 2019., plaća povećani iznos uzdržavanja od 264,00 eura mjesečno počevši od 27. ožujka 2026.  pa dok za to budu postojali zakonski razlozi s time da dospjele iznose plati odjednom u roku od 15 dana, a ostale kako budu dospijevali, najkasnije do svakog zadnjeg dana u mjesecu za tekući mjesec, zajedno sa zateznim kamatama na svaki dospjeli, a neisplaćeni iznos i to po stopi koja se određuje za svako polugodište, uvećanjem kamatne stope koju je Europska središnja banka primijenila na svoje posljednje glavne operacije refinanciranja koje je obavila prije prvog kalendarskog dana tekućeg polugodišta za tri postotna poena, sve to u roku od 15 dana, uplatom na ruke ili račun majke mlt. djeteta A. V., OIB: ….   

Obrazloženje


1. Tužbu u ovoj pravnoj stvari podnijela je mlt. A. S. ( nastavno:  mlt. tužiteljica) koju zastupa majka A. V. dana 1. travnja 2026. radi povećanja uzdržavanja protiv tuženika A. S. ( nastavno: tuženik).  U tužbi se navodi da je mlt. tužiteljica u vrijeme donošenja ranije odluke suda Općinskog suda u Kutini pod poslovnom oznakom R1 Ob-78/2019-2 od 9. siječnja 2019. kojom je tuženik obvezan plaćati uzdržavanje mlt. tužiteljici u iznosu od 1.500,00 kuna ( sada iznos od 199,08 eura) imala pet godina , a sada ima 12 godina, da su se u međuvremenu povećale njezine potrebe ali su se povećali i troškovi života, stoga procjenjuje da je za uzdržavanje potrebno minimalno 264,00 eura mjesečno koliko za sada iznosi minimalni novčani iznos potreban za uzdržavanje djeteta te dobi koji je svojom odlukom utvrdilo nadležno ministarstvo. Predlaže da sud naloži tuženiku da plaća povećani iznos uzdržavanja od 264,00 eura mjesečno počev od 27. ožujka 2026. pa nadalje a potražuje i trošak parničnog postupka. 
2. Tuženik je pozvan uz dostavu tužbe da u roku od 30 dana dostavi ovome sudu pisani odgovor na tužbu, jer će se u protivnom donijeti presuda kojom će se prihvatiti tužbeni zahtjev, te je dostava istog tuženiku uredno obavljena dana 4. svibnja 2026. Tuženik je primio tužbu i poziv suda da dostavi pisani odgovor na tužbu, ali u datom roku a niti do dana donošenja ove presude nije dostavio odgovor na tužbu. Tuženik je ujedno dopisom od 2. travnja 2026. koji je dostavljen uz tužbu mlt. tužiteljice, upozoren na posljedice nepodnošenja odgovora na tužbu u određenom roku.  
3.  Kako osnovanost tužbenog zahtjeva proizlazi iz činjenica navedenih u tužbi, a ove činjenice nisu u protivnosti s dokazima koje je mlt. tužiteljica podnijela, a ne postoje niti opće poznate okolnosti iz kojih proizlazi da su tuženika spriječili opravdani razlozi da podnese odgovor na tužbu, to je po osnovi članka 331. b Zakona o parničnom postupku ( N.N. br. 53/91, 91/92, 112/99, 88/01, 117/03, 88/05, 2/07 - Odluka USRH, 84/08, 96/08 - Odluka USRH i 123/08 - ispr., 57/11, 148/11 i 25/13, 89/14, 70/19, 80/22,114/22 i 155/23   - nastavno ZPP) donesena je presuda kao u izreci.
4. Slijedom svega navedenog odlučeno je kao u izreci ove presude.

U Sisku 9. srpnja 2026. 

      Sutkinja
Nataša Ljuba-Čobanov, v.r.






Uputa o pravnom lijeku: 
Protiv ove presude nezadovoljna stranka ima pravo žalbe u roku od 15 dana od dana primitka iste. Žalba se podnosi nadležnom Županijskom sudu putem ovog suda u tri istovjetna primjerka. Ova presuda ne može se pobijati zbog pogrešno ili nepotpuno utvrđenog činjeničnog stanja.


DNA:
1. mlt. tužiteljici po majci
2.tuženiku

